NaiveNeuron/SloPal huggingface dataset:
Laššáková, Jana, podpredsedníčka NR SR (2013-12-16):
Pán poslanec Mikloško, nech sa páči.
Suja, Miroslav, poslanec NR SR (2021-06-17):
Ďakujem za slovo, pán predsedajúci. Pán poslanec Borguľa, zvykol som si pri viacerých poslancoch, že končí pre nich Slovensko pri Bratislave, ale poviem vám takú prekvapivú informáciu. Možno o tom neviete, ale aj stred Slovenska je, nie je len západ a východ. Aj stred je Slovenska. A keď pôjdeme zo stredu Slovenska, od Krtíša, Lučenca, Rimavskej Soboty, Rožňavy, Revúcej, severnej časti Brezna, tak si myslím, že nájdeme, teraz nehovorím Zvolen, lebo ten je silnejší ekonomicky, a Žiar a Bystrica, hovorím tieto okresy stredného Slovenska, ktoré sú veľmi, veľmi na tom zle. Dovolím si tvrdiť, že sú horšie ako niektoré okresy na východe. Takže ak chceme pomenovať konkrétne, tak z úcty k tým ľuďom, ktorí žijú v týchto okresoch, bolo by dobré pomenovať, že aj stred Slovenska máme na Slovensku. Nielen západ a východ. Ďakujem.
Mierna, Anna, poslankyňa NR SR (2022-11-08):
Ďakujem pekne za slovo. Vážený pán predsedajúci, v rozprave vystúpili dvaja poslanci, pani Anna Andrejuvová a pán Marián Viskupič, pričom bol podaný jeden pozmeňujúci a doplňujúci návrh. Dajte, prosím, hlasovať o bodoch z informácie č. 1 až 4 bez návrhu stanoviska gestorského výboru.
Novotný, Viliam, poslanec NR SR (2014-11-10):
Pán predseda Národnej rady, ja by som chcel podporiť procedurálny návrh a znovu dať ten, ktorý dal pán poslanec Lipšic, aby ste zabezpečili možnosť dychovej skúšky pre poslancov Národnej rady, alebo navrhli nejakú inú možnosť, pretože sme tu boli obvinení, že niektorí poslanci opozície sú pod vplyvom alkoholu. Pán predseda, som lekár, konštatujem ako lekár, že nikto z poslancov v tejto sále nejaví zjavné známky opitosti. Ale aby sme to vedeli verifikovať, potrebujeme dychovú skúšku alebo vyšetrenie krvi. Lebo potom zostaneme v tej istej rovine ako pri ostatnom odvolávaní predsedu vlády, keď niektorí poslanci poslaneckého klubu SMER-u javili zjavné známky opitosti, ale keďže sa nepodrobili dychovej skúške, tak sme to nevedeli verifikovať. Takže, pán predseda, ste prvým poslancom Národnej rady, ako predseda Národnej rady navrhnite riešenie, aby sme si všetci vedeli obhájiť svoje dobré meno. Ďakujem.
A. Belousovová, podpredsedníčka NR SR: (2009-04-29):
Otváram rozpravu. Do rozpravy som nedostala žiadnu písomnú prihlášku. Pýtam sa preto, či sa chce niekto prihlásiť do rozpravy ústne. Ústne sa do rozpravy neprihlásil nikto. Uzatváram preto možnosť podania ústnych prihlášok do rozpravy. Vyhlasujem rozpravu za skončenú. A prerušujem rokovanie o tomto bode programu. Ďakujem. Ďalším bodom programu je správa o činnosti Výboru Národnej rady Slovenskej republiky pre európske záležitosti za rok 2008 . Je to tlač pod číslom 979. Túto správu uvedie predseda výboru pán poslanec Milan Urbáni. Nech sa páči, pán poslanec, máte slovo.
Danko, Andrej, podpredseda NR SR (2024-02-13):
Ďakujem. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Chce sa vyjadriť k rozprave spravodajca? Nie? Prerušujem rokovanie o tomto bode programu a vyhlasujem krátku prestávku do 11.05 h, kedy by sme pokračovali hlasovaním. Ďakujem. (Prestávka.)
Danko, Andrej, podpredseda NR SR (2024-10-02):
Poslanec Šipoš.
Tkáčová, Jarmila, poslankyňa NR SR (2011-03-22):
Ďakujem pekne za slovo, pán predsedajúci. Budeme hlasovať o pripomienke prezidenta a o zákone ako o celku. Pán predsedajúci, prosím, dajte hlasovať o pripomienke pána prezidenta uvedenej v bode č. 4 spoločnej správy, ktorá sa týka účinnosti zákona.
Krátky, Rastislav, poslanec NR SR (2024-10-29):
Kolega Šmilňák, zapnite sa s faktickou poznámkou ako reakciou, ďakujem, lebo chcem sa spýtať. Celkom zaujímavá myšlienka, zrušiť všetky tie vzdelávačky, čo ste pomenovali. Ja by som možnože mal takú inú myšlienku, ani nieže im to zrušiť, ale však dajme im sabatický čas, tým učiteľom, však dlho sa o tom hovorí, je to téma. Ja by som chcel naozaj počuť, že prečo nie, však nemusíme im dávať sabatický rok, dajme im nejaký kratší čas a dajme im to vzdelávanie tam. Mňa by to celkom zaujímalo, ja by som chcel, aby učitelia, ktorí vzdelávajú aj moje deti, boli naozaj učitelia na vysokej úrovni a to vzdelanie by som im kľudne aj tie kurzy, aj tá práca na sebe, to by som im doprial, ale vyhradil by som im na to čas. Lebo spomínali ste, že teda to robia po víkendoch alebo potom je problém so suplovaním, keď sa to deje vo vyučovacích dňoch, tak to by ma zaujímalo, že či existuje a či sa vy pozeráte na to tak, že by sme vedeli urobiť a zaviesť do školstva nejaký sabatický rok alebo čas. Druhá vec, že nie je čas na vedu. Viete, no to je ten problém, že my tu každé jedno euro, ktoré by sme vedeli investovať do vedy a výskumu a do inovácií, by sa nám vrátilo možnože aj sedemkrát naspäť, lenže to nerobíme. Vieme sa prihlásiť k záväzku dávať na obranu 2 % HDP, však to isté spravme aj s vedou a inováciami. Ja by som to navrhoval, za taký rozpočet by som s radosťou zahlasoval. Taký pozmeňujúci návrh by som veľmi rád videl k rozpočtu. Proste budeme dávať tie peniaze, lebo tam ich zoberieme. Skadiaľ dáme tým učiteľom, keď nie je? Lebo vidíme, že ropu sme nenarazili, zlatú žilu sme neobjavili, takže buď budeme si požičiavať, alebo vyjdeme s tým, čo máme. Treba to preusporiadať inak, mal by som návrhy, že kde to urobiť, ale chcel by som počuť tento váš pohľad a odpovede. Ďakujem.
Laššáková, Jana, podpredsedníčka NR SR (2015-05-19):
Na vystúpenie s faktickou poznámkou pán poslanec Frešo. Končím možnosť prihlásiť sa s faktickými poznámkami. Nech sa páči.
V. Veteška, podpredseda NR SR: (2006-03-16):
I. Hopta, poslanec: ... či máte iný názor teraz alebo predtým, keď vás prijímali do Komunistickej strany Československa alebo Slovenska? Či tak diametrálne ste si zmenili svoj názov ako bývalá zväzáčka funkcionárska, aj ako predstaviteľka alebo členka Komunistickej strany Slovenska? Ďakujem.
Poliačik, Martin, poslanec NR SR (2019-10-28):
Ďakujem veľmi pekne. V rozprave neodzneli žiadne procedurálne návrhy, preto, pán predseda, vás prosím, aby ste podľa § 73 ods. 3 písm. c) dali hlasovať o tom, že tento návrh prerokujeme v druhom čítaní.
Plevíková, Zuzana, poslankyňa NR SR (2024-09-26):
Pani poslankyňa, v podstate aj s poslancom tuto pánom Dostálom vy používate, že buď máme nejaký manuál, alebo čo ste to povedali? Nejaký message box. Tu poviem iba jedno, že podľa seba súdim teba. Tuto asi platí trojnásobne, pretože neviem, prečo toto opakujete, že my nevieme akože buď argumentovať alebo rozprávať. Neviem, akože prečo. A vy hovoríte, že naša vláda vlastne neodovzdala v dobrej kondícii financie? To myslíte vážne? A že na to sú štatistiky? Ja neviem, či ste pozerali vlastne nejaké štatistiky v Taliansku, ale na Slovensku sú úplne iné. Akože ja nebudem tu používať vizuálne pomôcky, že máme tu vlastne aj graf, ako sme v dobrej kondícii odovzdávali a teraz aký je vlastne deficit. Takže toľkoto k tomu. A ešte mňa by zaujímalo, že vaše štatistiky o tom, že vy tu hovoríte, že živnostníci odovzdávajú živnostenské listy, končia s podnikaním. Ako podľa čoho ste toto usúdili? Tomu vôbec ako nerozumiem a taktiež táto konsolidácia, to je zdanenie hlavne bohatých. A ako opakovanie je matka múdrosti, že kto môže za túto konsolidáciu, je presne Heger, Matovič, Sulík, Ódor. Ďakujem.
Veslárová, Veronika, poslankyňa NR SR (2024-05-03):
Vážený pán predsedajúci, vážené poslankyne, vážení poslanci, predkladáme s kolegyňou Janou Hanuliakovou zákon na zmenu o zákone o sociálnych službách, a zmena spočíva v tom, aby mohli aj zdravotne znevýhodnení dostať sociálne poradenstvo v rámci obcí. Obce už sociálne poradenstvo poskytujú, ale neposkytujú informácie, ktoré zaujímajú zdravotne znevýhodnených na to, aby mohli žiť kvalitný život, napríklad v oblasti kompenzácií, v oblasti zdravotnej starostlivosti, sociálnych služieb a podobne. Takže nevidíme dôvod, prečo by obce nemohli odpovedať v rámci sociálneho poradenstva aj na otázky, ktoré sa týkajú zdravotne znevýhodnených. Viac informácií poviem v rozprave, do ktorej sa hlásim ako prvá.
Jurinová, Erika, podpredsedníčka NR SR (2015-03-20):
Pán poslanec Viskupič.
Bugár, Béla, podpredseda NR SR (2018-10-23):
Prezentujme sa a hlasujme. (Hlasovanie.) Prítomných 146 poslancov, za 144, 2 nehlasovali. Návrh bol schválený. Teraz dávam slovo pánovi poslancovi Adamčíkovi, aby uviedol hlasovanie v prvom čítaní o návrhu poslancov Sárközy, Bugára, Bastrnáka na vydanie zákona, ktorým sa mení a dopĺňa zákon č. 595/2003 Z. z. o dani z príjmov (tlač 1147). (Hlasovanie o návrhu poslancov Národnej rady Slovenskej republiky Irén Sárközy, Bélu Bugára a Tibora Bastrnáka na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1147.)
Paška, Pavol, predseda NR SR (2013-02-13):
Pán poslanec Halúz.
M. Vášáryová, poslankyňa: (2009-12-10):
Pýtala som sa pána ministra Maďariča ešte pred zasadaním, týmto zasadaním 44. Národnej rady, čo je s projektom alebo s koncepciou výstavby tzv. mediálneho centra pre Slovenskú televíziu a Slovenský rozhlas na chrbte novej budovy Slovenského národného divadla. Myslím si, že viete, páni kolegovia, že sme tú jednu vetu, ktorú doniesol pán poslanec Jarjabek, ktorá sa vlastne týkala procesu začiatku pripravovania legislatívneho prostredia pre výstavbu tohto centra, že sme ju neschválili. Čiastočne mám odpoveď. Ale samotná odpoveď pána ministra je demagogická a obsahuje osobné útoky, neviem prečo. Pretože to, že ministerstvo kultúry sa chce pustiť do takéhoto obrovského projektu, za ktorý by občania platili do roku 2037, väčšina z nás tu už nebude, a odváži sa do takéhoto projektu, možno vy áno, lebo možno storočný budete niekde v nejakom domove dôchodcov, ak vám dovolia si vybrať ten domov dôchodcov, v ktorom budete chcieť byť. Ale viete, lebo prijali ste zákon, že budete musieť prosiť alebo podplatiť niekoho, aby ste išli tam, kde budete chcieť ísť. Ale chcela som povedať, aby som sa držala témy, pán minister naozaj nezohľadnil, že nevyšli tri verejné obstarávania na rekonštrukciu Reduty, že vôbec nevyšlo verejné obstarávanie na rekonštrukciu Národnej galérie a to sú rádovo omnoho menšie projekty veľmi dôležité pre kultúrny život Slovenska. Za tri a pol roka v tom neurobilo ministerstvo nič a ministerstvo pár mesiacov pred parlamentnými voľbami sa chce pustiť do takéhoto obrovského projektu? Pán minister mi neodpovedal, akurát napísal, že nemám dobré informácie. Je to zaujímavé, pretože keď som upozorňovala, že zástrčkový zákon nevyrieši financovanie verejnoprávnych médií, povedal, že neviem počítať. Ja som počítala dobre. Pozrite sa na dnes miliardovú dotáciu. Dnes už ide dotácia do Slovenskej televízie do výšky miliardy bez toho, aby sme do toho započítali tú zástrčkovú daň, ktorú platia obyvatelia. Beriete si to, prosím, aj vy, páni poslanci, na svoje triko. Takže prosím, aby sme hlasovali o tom, že nie som spokojná s odpoveďou pána ministra Maďariča, pretože si myslím, ak sa chce ministerstvo kultúry a pán Maďarič pustiť do takéhoto veľkého projektu, kultúrny a demokraticky zmýšľajúci človek by prišiel s celým projektom pred túto snemovňu a predložil by celý balík štyroch zákonov, ktoré s týmto projektom súvisia, naraz, aby sme videli súvislosti. Ďakujem veľmi pekne.
P. Hrušovský, predseda NR SR: (2005-07-06):
(Hlasovanie.) 128 prítomných, 54 za, 41 proti, 32 sa zdržalo, 1 nehlasoval. Návrh sme neschválili. Prosím ďalší návrh.
Janckulík, Igor, poslanec NR SR (2019-04-05):
Ďakujem za slovo. Len poprosil by som pána Érseka, aby pána Hrnčiara teraz nevyrušoval, aby potom mohol pán Hrnčiar na mňa reagovať. Môžem, áno? Andrej, Andrej, bezdôvodné zvolávanie schôdze, to snáď nemyslíš vážne. Ty nejazdíš po našich cestách? Ty nevieš, v akom stave sú? Za ministra Figeľa kto bol štátny tajomník, 2010 – 2012? Andrej, kto bol štátny tajomník? Tu pán Érsek, ktorý sedí, on bol štátny tajomník, to by si mal vedieť. Zhotoviteľa kto vybral? Figeľ alebo Počiatek? To by si tiež mal vedieť. Andrej, povedal by som ešte niečo, ale to si radšej povieme medzi štyrmi očami, a ty vieš dobre, na čo myslím. Ďakujem.
Laššáková, Jana, podpredsedníčka NR SR (2014-07-08):
Na vystúpenie pána poslanca tri faktické poznámky, páni poslanci Kaník, Hraško a pán poslanec Jurzyca. Končím možnosť prihlásiť sa s faktickými poznámkami. Pána poslanca Kaníka tu nevidím. Nech sa páči, pán poslanec Hraško.
Pfundtner, Edita, poslankyňa NR SR (2015-12-02):
Ďakujem. Pán predseda, v rozprave vystúpil jeden pán poslanec, avšak nepodal žiadny návrh. Preto dajte, prosím, hlasovať o tom, že Národná rada prerokuje návrh zákona v druhom čítaní.
Raši, Richard, poslanec NR SR (2013-02-05):
Ďakujem pekne. Dajte, prosím, hlasovať o bode 18 s návrhom gestorského výboru schváliť.
Marček, Peter, poslanec NR SR (2018-05-16):
Ja by som chcel poprosiť opraviť moje hlasovanie o vyslaní vojsk. Ja som proti vyslaniu. Dobre?
Vaľová, Jana, poslankyňa NR SR (2021-05-10):
Ďakujem veľmi pekne. Ja podporím vás v tomto, lebo ja som sa pred chvíľou presne týmto zaoberala, koľko dostali tie skupiny rôzne, ktoré podporujú LGBTI a podobne. Ale viete, prečo ma to tak, viete, prečo ma to tak zobralo za srdce a možno aj tých ľudí? Pozrite si ministerstvo financií. Ministerstvo financií má na svojej stránke napísané, že tohto roku nedostanú mestá a obce, občianske združenia, nikto nedostane peniaze, lebo je mimoriadne ťažká situácia, čo sa týka rozpočtu a financií. Čiže žiadne mesto, žiadna dedina, nikto nebude podporený, ale my tu zrazu dáme 700-tisíc na podporu týchto skupín, dúhových pochodov a podobne. Pani ministerka, ja som vás navštívila a prosila som vás, keď tu boli, vy ste síce tam nebola, bol tam váš štátny tajomník, poviem zase zo života. Mala ste asi dôležitejšiu vec, ako sa stretnúť s poslankyňou Národnej rady. Keď tu bol protest firmy Nexis, ja som vás vtedy prosila, som vás upozornila, čo sa tam deje, a zároveň som vás upozornila na predsedu humenského súdu, mám málo času, aby som to rozviedla, ktorý vlastne bol vylúčený Ústavným súdom, lebo práve tomu podnikateľovi, kde tu ľudia kričali, ako ich ničí a likviduje, je to jeho kmotor, práve klamal, dal sa vylúčiť, a keď prišiel proces asi o 2 mil. s mestom, mesto prvé úspešný súd vyhralo, tak sa tváril, že on toho podnikateľa nepozná, až Ústavný súd ho vylúčil. Krajská predsedníčka súdu zmenila za takéto, to boli obrovské peniaze, zmenila rozvrh a tohto sudcu tam dala, aj keď vedela, že je to kmotor podnikateľa, ktorému pán Lipšic, ktorého ... (pozn. red.: nejasne vyslovené) pána Lipšica dostal ako a sponzor veľa peňazí. Za tri dni ste mi odpovedala, že to tak nie je, že je po všetkom, ani ste si to nestihla preveriť.
Tomáš, Erik, minister práce, sociálnych vecí a rodiny SR (2023-11-21):
Ďakujem veľmi pekne, vážený pán predsedajúci, kolegovia, kolegyne (reakcia z pléna), ide. Mám sa prihlás... som sa pýtal, či sa mám prihlá... Nie ja. (Reakcie z pléna.) Aha. Už dobre? Ešte? (Reakcie z pléna.) A už to ide. Fajn, ďakujem veľmi pekne. Takže ešte raz. Vážený pán predsedajúci, kolegovia a kolegyne, dovoľte, aby som predložil návrh vlády na skrátené legislatívne konanie o vládnom návrhu zákona, ktorým sa dopĺňa zákon č. 296/2020 Z. z. o 13. dôchodku a o zmene a doplnení niektorých zákonov v znení neskorších predpisov. Chcem len upozorniť, že toto je zatiaľ rozprava k skrátenému konaniu a potom ešte bude určite, ak to prejde, prvé čítanie a druhé čítanie, takže budem zatiaľ veľmi stručný a pokúsim sa aj byť veľmi slušný. Ako dobre viete, Sociálna poisťovňa oficiálne oznámila, že už nie je možné, technicky možné vyplatiť v tomto roku 
13. dôchodok vo výške priemerného dôchodku. Preto sme sa rozhodli, keďže v súčasnom období v novembri seniori dostávajú ten 13. dôchodok vo výške od 50 do 300 eur, ešte využiť čas a voľné prostriedky v rozpočte na to, aby sme doručili každému poberateľovi dôchodkov napokon sumu 300 eur, bola avizovaná 150 eur, ale pozmeňujúcim návrhom na sociálnom výbore sa tá suma navýši po rokovaniach s ministerstvom financií na 300 eur. Čiže cieľom zákona na záver dňa, ako sa hovorí, je doručiť každému jednému poberateľovi dôchodkov jednorazový príspevok vo výške 300 eur. Prečo? Preto lebo naozaj napriek tomu, že čísla inflácie sú už lepšie, tak stále sme v rámci eurozóny najhorší a seniori patria medzi tie najohrozenejšie skupiny a zároveň ústava im garantuje primerané zabezpečenie v starobe, čo je ich sociálnym právom. Ďakujem veľmi pekne.
Hrušovský, Pavol, podpredseda NR SR (2011-02-02):
Ďakujem, pán podpredseda vlády. Prosím, zaujmite miesto pre navrhovateľov. A ja poprosím pána poslanca Chabana, aby z poverenia výboru pre zdravotníctvo Národnú radu informoval o stanovisku výboru k predloženému vládnemu návrhu zákona o zrušení Protidrogového fondu. Nech sa páči.
P. Hrušovský, predseda NR SR: (2004-12-02):
M. Majdová, poslankyňa: V rozprave nevystúpil žiadny z poslancov. Nevyplynuli z nej žiadne pozmeňujúce návrhy, a preto budeme hlasovať len o bodoch spoločnej správy. Spoločná správa obsahuje 18 bodov a odporúčam o nich hlasovať tak, že v tejto chvíli budeme hlasovať o bodoch 1, 2, 3, 6 až 18 spoločne. Odporúčanie gestorského výboru je schváliť.
Grendel, Gábor, podpredseda NR SR (2020-03-24):
Pán poslanec Milan Laurenčík.
Richter, Ján, minister práce, sociálnych vecí a rodiny SR (2012-08-09):
Pán poslanec, tam, kde končia fakty a argumenty, začína demagógia, niekedy až komická. Myslím si, že to bol stav, ktorý nastal v tejto snemovni. Ja som reagoval aj priamo na pána poslanca Štefanca. Myslím si, že vzhľadom na jeho schopnosti, jeho minulosť bohatú manažérsku sa zhodil pred touto snemovňou tým, že začal čítať akési mená alebo iniciály. Ja len chcem potvrdiť, tam, kde končia akékoľvek vecné argumenty, začína demagógia. A to bol stav, ktorý nastal v tejto snemovni. Som pevne presvedčený, že volič a jednoducho verejná mienka veľmi podrobne vnímala aj tieto faktory. Ak mali záujem upozorniť a predĺžiť rokovanie tejto schôdzi, to sa im možno podarilo, ale aký to bude mať konkrétny politický efekt pre nich, to ukáže ďalšie obdobie. Jednoducho to zhodnotí najobjektívnejší a to je volič, to je občan Slovenskej republiky.
Zemanová, Anna, poslankyňa NR SR (2022-05-10):
Pán kolega Andrej Stančík, ďakujem veľmi pekne za toto vystúpenie a som veľmi rada a som hrdá, že tento parlament má takých poslancov aj mladú generáciu, akú reprezentujete vy, Andrej. A napĺňa ma to aj takou nádejou do budúcnosti, že nie je všetko stratené pre našu krajinu. A vy ste nezažili vlastne ´68. rok, vaši rodičia zrejme, zrejme áno, alebo starí rodičia určite a to, čo sa vlastne vtedy dialo, to vazalstvo, tak zdá sa, že je málo pre mnohých, ktorí, ktorí naďalej obhajujú kroky, kroky Ruska. Lebo my sme si to zažili, nezažili sme si to v takej hroznej krutosti, ako je to teraz na Ukrajine, ale naozaj to, čo sa deje tam, je vojna, je to agresia jedného štátu voči druhému a potrebujú našu pomoc, naše vyjadrenia každej generácie. A hanbím sa za tých, ktorí takým spôsobom ako dnes aj kolegovia z parlamentu vyjadrili neúctu k prezidentovi Zelenskému, ktorý nerobí nič iné, len chráni, obraňuje svoju krajinu, tú, ktorú oni tvrdia, že vlastne majú sa vzdať a majú sa poddať Rusku.
Vaňová, Jarmila, poslankyňa NR SR (2021-06-30):
Ďakujem pekne. Vážený pán predsedajúci, vážené panie poslankyne, vážení páni poslanci, dovoľte mi, aby som z poverenia Výboru Národnej rady Slovenskej republiky pre ľudské práva a národnostné menšiny predložila správu o prerokovaní predmetného materiálu v gestorskom výbore. Predseda Národnej rady svojím rozhodnutím č. 556 z 24. mája 2021 pridelil výročnú správu o činnosti Ústavu pamäti národa na prerokovanie výboru pre ľudské práva a národnostné menšiny s tým, že ako gestorský výbor podá správu o prerokovaní materiálu vo výbore a návrh na uznesenie Národnej rady. Výbor o výročnej správe rokoval 15. júna 2021 a prijal k nej uznesenie č. 59. Týmto uznesením výbor zobral výročnú správu na vedomie a zároveň odporúčal aj Národnej rade zobrať ju na vedomie. Návrh na uznesenie Národnej rady je v prílohe v tlači 542a. Pán predsedajúci, otvorte, prosím, rozpravu.
M. Číž, podpredseda NR SR: (2006-10-24):
Vážené kolegyne, kolegovia, máme za sebou vystúpenia poslancov, ktorí sa do rozpravy prihlásili písomne. Teraz sa pýtam, kto sa chce prihlásiť do rozpravy ústne. Do rozpravy sa hlásia páni poslanci Bauer, Mečiar, Urbáni, Dzurinda, Rafaj. Ak je to všetko, ďakujem. Uzatváram možnosť ústne sa prihlásiť do rozpravy. Odovzdávam slovo pánovi poslancovi Bauerovi Rudolfovi.
M. Kovačócy, poslanec: (2007-05-09):
Za gestorský výbor, aby určila Výbor Národnej rady Slovenskej republiky pre obranu a bezpečnosť a zároveň určila lehoty výborom na prerokovanie v lehote do 10. mája a gestorský výbor do 11. mája 2007.
V. Veteška, podpredseda NR SR: (2005-05-12):
M. Maxon, poslanec: Ďakujem pekne za slovo. A, vážený pán podpredseda vlády, to, čo ste pred chvíľočkou predviedli, to bola typická ukážka manipulácie, manipulácie v tom zmysle, že celkom na úvod ste oznámili, že ste splnomocnený a dokonca požiadaný predsedom vlády Slovenskej republiky predniesť tu v snemovni stanovisko vlády. Vážený pán podpredseda vlády, my to stanovisko vlády písomne máme. To stanovisko bolo prijaté uznesením č. 360 z 10. mája. To, čo vy ste hovorili, to boli vaše osobné názory. Zo stanoviska vlády ste prezentovali len veľmi úzku časť. Takže, pán podpredseda, neinformujte poslancov Národnej rady, že predkladáte stanovisko vlády, keď tlmočíte svoj osobný pohľad na vec. Opäť zdôrazňujem, je to typická manipulácia, ktorú tu v parlamente pravidelne predvádzate. (Potlesk.)
Pčolinský, Peter, podpredseda NR SR (2023-05-24):
Vyhlasujem rozpravu za skončenú. Chce zaujať stanovisko navrhovateľ? Nech sa páči.
Bugár, Béla, podpredseda NR SR (2011-09-07):
Ďakujem pekne. Otváram všeobecnú rozpravu a pýtam sa, či sa hlási niekto do všeobecnej rozpravy. Pán poslanec Podmanický ako jediný. Končím možnosť sa prihlásiť do rozpravy. Nech sa páči, pán poslanec, máte slovo.
Poliačik, Martin, poslanec NR SR (2018-06-21):
Ďakujem. Tak ono sú rána a rána. Niekto ráno vstane s tým, že možno by bolo dobré zlepšiť spôsob voliť, spôsob volenia vedenia RTVS. Niekto ráno vstane s tým, že má potrebu zlikvidovať filmovú tvorbu na Slovensku. Takže je otázne, kto vstal s čím. Ja si myslím, že ten návrh bez ohľadu na to, ako vyzerá, prispieva k tomu, aby sme v budúcnosti mali lepšiu RTVS. Ale nie je to jediným možným krokom. Preto je veľmi ťažké sa vyjadriť k všetkým tým ostatným veciam, ktoré si, Renáta, hovorila, lebo tie sa netýkali tohto návrhu. A ja plne súhlasím s tým, že je potrebné sa rozprávať o financovaní, ja plne súhlasím s tým, že je potrebné sa rozprávať o efektivite riadenia, akurát že ani jedna z tých vecí nie je predmetom tejto novely. Takže ak sa máme vrátiť k nej, okrem toho, že ti vadia predkladatelia, čo je legitímne, ale ma to udivuje, lebo opozícia vždycky kričí, že iba kvôli tomu, že to predkladáme my, to zrazu niekto ide zhodiť zo stola, tak ak sa dokážeme povzniesť nad to, kto je napísaný na obálke toho zákona, poďme sa reálne baviť o tom, že či to, čo sa týmto zákonom chce dosiahnuť, t. j. zníženie politického vplyvu na voľbu vedenia RTVS, môže byť dosiahnuté, alebo to dosiahnuté nebude. Alebo môžme hneď na začiatku to odpískať len kvôli tomu, že kto je na tej obálke podpísaný, len potom akýkoľvek apel na posudzovanie odbornosti akýchkoľvek iných návrhov, ktoré sem prichádzajú, môže vyznievať zľahka pokrytecky.
Budaj, Ján, poslanec NR SR (2018-12-03):
Hrnko hovorí, že nejde. Tak už nebude to veselé.
B. Bugár, podpredseda NR SR: (2004-06-17):
(Hlasovanie.) Prítomných je 135 poslancov, za návrh 70, proti 21, zdržalo sa 44. Konštatujem, že sme v treťom čítaní . Otváram rozpravu v rámci tretieho čítania a pýtam sa, či sa hlási niekto do rozpravy v tomto čítaní. Konštatujem že nie. Vyhlasujem rozpravu za skončenú. Nech sa páči záverečné hlasovanie.
Blanár, Juraj, podpredseda NR SR (2022-05-24):
S faktickou poznámkou pán poslanec Čepček.
Bugár, Béla, podpredseda NR SR (2019-11-26):
Pani poslankyňa, viete, v čom je problém? Vy tu kričíte, ja som nepočul, či podal alebo nepodal procedurálny, preto som mu dal slovo. (Povedané súčasne s rečníčkou.)
Mikolaj, Ján, poslanec NR SR (2010-12-10):
Áno. Ďakujem pekne. Áno, ja s tým súhlasím, čo si povedal, len, samozrejme, že keby neboli európske fondy, tak sa tá reforma nespustí. A práve tento prvý projekt na vzdelávanie učiteľov cudzieho jazyka pre prvý stupeň stojí okolo 1,5 mld. slovenských korún. To je tak veľký projekt. Tam sa nám prihlásilo viac ako 5 000 pedagógov z celého Slovenska, ale to je len pre prvý stupeň. Čiže bude treba, aby ešte pán minister pripravil druhý projekt a to je pre druhý stupeň možno vrátane stredných škôl, ale to už bude ďalších možno 10 000 pedagógov. Ale ten projekt bol v pláne. Takže bude dobré, aby ste to naozaj pripravili, pretože to bol len prvý krok pre prvý stupeň aj tak a ony dodnes chodia. Aj 2-3-krát do týždňa chodia tie učiteľky, ja to veľmi oceňujem, je to jeden z najťažších projektov aj pre nás, ale aj pre tých pedagógov a naozaj sa učia v rámci rekvalifikácie. Je na to autorizovaný nový študijný program. Treba na druhej strane rozprávať trošku s dekanmi, pretože dekani nechcú otvoriť nový študijný program taký, kde by každý absolvent Pedagogickej fakulty prvý stupeň mal rovno aprobáciu na cudzí jazyk. To je nevyhnutné. A možnože by, pán minister, bolo to treba urobiť aj na druhý stupeň. Čiže aby nevyšiel z Pedagogickej fakulty pedagóg, ktorý nemá aprobáciu na cudzí jazyk. Vy teda hovoríte anglicky, ja hovorím, že niektorý zo svetových. Ale mal by ju mať povinne každý a, čiže na tom sa robí, len mám také informácie, žiaľ, že kvôli formálnym sa ten projekt zastavuje, že to tam nefunguje celkom dobre. Bola by to obrovská škoda, preto by som vás, pán minister, chcel vyzvať, aby ste sa osobne do toho nejakým spôsobom vložili, aby ten projekt, ktorý na ŠPÚ funguje, aby išiel ďalej. A tam sú aj tí native speakers, v tom projekte, čiže majú sa zúčastniť, aj sa zúčastňujú, aj títo. A potom treba podľa mňa tie bilingválne gymnáziá rozširovať. To bol vynikajúci projekt a... (Prerušenie vystúpenia časomerom.)
Paška, Pavol, predseda NR SR (2013-06-28):
(Hlasovanie.) 133 prítomných, 126 za, 7 sa zdržali. Návrh sme schválili. Pán poslanec Ivan Uhliarik uvedie v prvom čítaní hlasovanie o návrhu skupiny poslancov na vydanie zákona č. 362 o liekoch. Je to tlač 554. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov , tlač 554.)
Hargaš, Ján, poslanec NR SR (2023-12-14):
Ďakujem za slovo, pán predsedajúci. Ďakujem ti, Oskar, za uvedenie do tejto debaty, tá posledná rozprava nebola príjemná a táto bude ešte menej príjemná, pretože leitmotívom celého tohto návrhu zákona je únos nejakých inštitúcií štátu, budeme to jednu po druhej rozoberať, čo sa koalícia chystá spraviť a akou metódou to spraví. Ďakujem, že si teda upozornil aj na to skrátené legislatívne konanie opätovne. Ja budem v rozprave vystupovať až zajtra, predpokladám, zajtra, možno v pondelok, uvidíme, ako budeme diskutovať, ale teda už teraz by som nahodil jednu udičku a... a som zvedavý, či sa v tom niekto nájde. Budem citovať. Pred pár týždňami nám tu sľubovala skvalitnenie legislatívneho procesu. No pokiaľ má byť skvalitnením legislatívneho procesu to, že je vynechaná akákoľvek odborná diskusia o návrhu zákona, že je vylúčená verejnosť, MPK, že sa o tom nebavíte absolútne s nikým, nám poslancom tu predložíte zákon, nemáme čas ho ani naštudovať, tak ďakujem pekne za skvalitnenie takého legislatívneho procesu. Zrejme nebude prekvapením, že autorom tohto výroku nie je žiaden opozičný poslanec súčasnej opozície, tak nahadzujem to, či sa v tom nejaký súčasný koaličný poslanec, poťažmo minister nájde, čas na túto tipovaciu súťaž je približne do zajtra, asi tak do poobedia, prípadne v pondelok v doobedňajších hodinách a potom si môžme zreflektovať, čo hovorili koaliční poslanci minulom volebnom období, ako sa koalícia správa v tomto volebnom období, a takýchto citátov... (Reakcia z pléna) Nie... nie... dobre, priznám sa, nebude to posledný citát, ktorý tu k tomuto procesu, tu, tu mám pripravený, takže... že ten, tento valec, tak pred niekoľkými rokmi tu niektorí vehementne kritizovali a teraz ho praktizujú. (Potlesk.)
Martinák, Ľuboš, poslanec NR SR (2013-10-16):
Prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
B. Bugár, podpredseda NR SR: (2004-10-22):
Chcem ale upozorniť, že o 11.00 hodine sa hlasuje, to znamená, že, pán poslanec, ak budete dlhšie hovoriť, tak, samozrejme, to prerušíme a potom to dokončíme po hlasovaniach.
Jakab, Július, poslanec NR SR (2024-01-10):
Ďakujem. Ja som tu aj včera spomínal jeden príklad, ktorý zverejnila úrad, ktorý zverejnil Úrad špeciálnej prokuratúry, a to je konkrétne pri obvinených dvoch ľuďoch, ktorí dali úplatok 170-tisíc eur a podľa Trestného zákona im momentálne hrozí trest vo výške 5 až 12 rokov, ale po novom to bude 0 až 2. Čiže že aký je toto signál pre mladých ľudí alebo pre potenciálnych investorov, alebo aký to bude mať dopad na prostredie, keď môžete dať úplatok 170-tisíc eur a namiesto basy 5 až 12 rokov dostanete po novom 0 až 2. Čiže môžte z toho vyviaznuť v pohode aj s nulou. A tento nonsens sa akože môže týkať množstva ľudí, na základe údajov štatistickej ročenky prokuratúry Slovenskej republiky za rok 2022 sú uvedené počty stíhaných osôb za jednotlivé trestné činy, 10 944 osôb za majetkové trestné činy a 168 za korupciu.
Hlina, Alojz, poslanec NR SR (2013-02-06):
Ďakujem veľmi pekne. Ja som chcel pôvodne iné povedať, ale dovolím si k tomuto objavnému zisteniu, ktoré tu pán kolega predniesol. Ale skôr ako poviem, ja som si všimol aj tú vlastnú spotrebu, ale štatisticky nevýznamná k tomu objemu. A teraz k tomu objavnému zisteniu. Áno, je to pravda. Pravdou je ináč okrem iného aj to, že tých ľudí, teda tých živnostníkov tá zmluva hnala, hnala pod štyri kubíky dreva cez sedem vodných zdrojov liečebne vo Vyšných Hágoch. To som namietal a ja som povedal, že to neurobím, nepošlem ľudí na traktore, tam sa to ináč nedalo stiahnuť, ani koňmi, nijako, nijako, nepošlem ich tam cez sedem vodných, povrchových vodných zdrojov. To bol celý problém! A keby ste chceli, ja vám osvetlím aj detaily, ako to nakoniec celé dopadlo, kto mne s akou pokutou sa vyhrážal, ako to nakoniec s mierom dopadlo. Čiže, pán kolega, keď chcete informovať kolégium, tak si to doštudujte, aby sme boli konzistentní, ako sa to moderne hovorí. Ale ešte predsa len stihnem možno k tomu inému. Ja som predsa len, ráno sa ťažko štartuje, ja som chcel ešte jednu vec povedať. Okrem iného som vyrastal a chodil veľmi často do Nižnej Boce, teraz to už kľudne môžeme nazvať Tungusko. Hej Tungusko, neviem, či viete, tam buchol meteorit, a to vyzerá rovnako. A mal som spoločne aj s NAPANT-om, aj s VLK-om, aj so Zvolenom taký projekt envirohliadok. Štátne lesy tam mali len takú zástupnú úlohu robiť a možno by to stálo za to, že prečo to nakoniec padlo celé na štátnych lesoch, že nemali záujem vytvoriť envirohliadku, ktorá by pokusne na nejaké obdobie monitorovala oprávnenosť kalamitnej ťažby, lebo toto je celé, hej, že vyhlásite ťažbu za kalamitnú a rúbete, rúbete, kým Poliak je dole na odbernom mieste. Lebo Poliak proste na odbernom mieste je. Kde je dopyt, tam je ponuka. A keď netreba, tak toho kôrovca tam aj donesieme. Ďakujem.
Bugár, Béla, podpredseda NR SR (2018-01-30):
Ďakujem pekne. Dávam slovo spoločnému spravodajcovi, ktorého určil navrhnutý gestorský výbor, pánovi poslancovi Šucovi. Nech sa páči.
Glváč, Martin, podpredseda NR SR (2017-02-14):
Pani poslankyňa, môžem vás upozorniť, to je úvodné slovo, takže ten pozmeňovák potom, keď budete pri vlastnej rozprave.
Jurinová, Erika, podpredsedníčka NR SR (2013-05-23):
Prepáčte, pán poslanec, chcem sa spýtať, keďže sa už naplnil čas pred hlasovaním, či ukončíte príspevok alebo budete pokračovať po hlasovaní.
Hrušovský, Pavol, podpredseda NR SR (2010-08-05):
Pani poslankyňa Belousovová.
Laurenčík, Milan, podpredseda NR SR (2022-02-02):
Ďakujem, pani poslankyňa. Na vaše vystúpenie evidujem dve faktické poznámky. Končím možnosť prihlásiť sa. Ako prvý vystúpi pán poslanec Jozef Habánik, nech sa páči.
Pčolinský, Peter, podpredseda NR SR (2022-11-30):
Ďakujem pekne. Pán poslanec Šipoš, nabudúce nevyrušujte pána ministra. Teraz stanovisko Najvyššieho kontrolného úradu Slovenskej republiky k návrhu štátneho rozpočtu na rok 2023, je pod tlačou 1266. Prosím teraz predsedu Najvyššieho kontrolného úradu Ľubomíra Andrassyho, aby stanovisko uviedol. (Zaznievanie gongu.) Pán poslanec Šipoš, nevyrušujte, prosím vás, kolegov. (Rokovanie o stanovisku Najvyššieho kontrolného úradu SR k návrhu štátneho rozpočtu SR na rok 2023 , tlač 1266.)
Pellegrini, Peter, predseda NR SR (2015-02-03):
Pán predseda Baška.
Laššáková, Jana, podpredsedníčka NR SR (2012-07-25):
Pán poslanec Fronc, nech sa páči.
Kaník, Ľudovít, poslanec NR SR (2011-07-12):
Vážené dámy, vážený páni, dovoľte mi predložiť pozmeňujú návrh k tomuto zákonu, ktorý znie: „V čl. I sa za bod 4 vkladá nový bod 5, ktorý znie: „5. Paragraf 1 sa dopĺňa ods.11, ktorý znie: „(11) Ak sa poberateľovi dôchodku uvedeného v ods. 1 až 3 a 5 vyplácaný dôchodok z cudziny, na účely poskytovania vianočného príspevku sa neprihliada na dôchodok vyplácaný z cudziny.“.“. V tejto súvislosti sa vykoná prečíslovanie novelizačných bodov. Odôvodnenie: Ak by sa na účely vianočného príspevku malo prihliadnuť aj na sumu dôchodku poukazovaného zo zahraničia, vianočný príspevok by bolo možné vyplatiť až po predložení potvrdenia o sume tohto dôchodku. Dôsledkom tejto skutočnosti by bolo vo väčšine prípadov nielen nevyplatenie vianočného príspevku v decembri, ale aj neprimerané zaťaženie poberateľov dôchodku, a hlavne zvýšila by sa administratívna záťaž Sociálnej poisťovne a orgánov sociálneho zabezpečenia tzv. silových rezortov a bolo by veľmi ťažké technicky vôbec realizovať celú túto operáciu. Ďakujem za pozornosť.
Krajčí, Marek, poslanec NR SR (2018-09-13):
... aj vzhľadom na to, aj vzhľadom na to, že ich máme v zdravotnom systéme naozaj málo. Jediný problém, ktorý ja mám s tým, je spôsob, akým sa tieto zmeny teraz momentálne realizujú. Totiž zvyšovať kompetencie od nášho zeleného stola takzvane bez toho, aby sa menila forma vzdelávania, môže byť až nebezpečné. Toto mi potvrdili aj mnohé sestry, ale aj zdravotní asistenti z praxe. Treba si uvedomiť, že tým, ako sa to teraz vlastne natvrdo zaviedlo, mnohí zdravotní asistenti ani nebudú mať záujem o tieto zvýšené kompetencie a nielen to, pokiaľ nebudú mať záujem prijať tieto zvyšné kompetencie, lebo si jednoducho nebudú trúfať na tieto kompetencie, tak tým, že zanikla pozícia zdravotného asistenta, a teda neuplatnia si tú novú pozíciu praktickej sestry, tak v podstate v systéme budú degradovaní na sanitárov. To, samozrejme, by som povedal, že je veľmi zvláštne riešenie, my sme sa včera o tom bavili, je to niečo také, ako keby lekári odmietli nejaké zvýšené kompetencie, ktoré im naordinujeme, a zrušili by sme ich pôvodnú pozíciu, takže by sme ich museli vrátiť napríklad na zdravotné sestry. Ďalšia vec je naozaj tá, že toto vzdelávanie, a my to veľmi dobre vieme, ako veľakrát sa hovorí o tom, že však kedysi sa vzdelávalo na stredných zdravotných školách a zo stredných zdravotných škôl vychádzali vynikajúce sestry a veľmi kvalitne, prakticky podkuté, a to je absolútna pravda. Celý problém je, že po tom, ako došlo k zmene tohto vzdelávania, tak v podstate gro aj tých učiteľov a to celé vzdelávanie sa presunulo práve do toho vysokoškolského štúdia alebo nadstavbového štúdia stredoškolského a tým pádom na stredných zdravotných školách v podstate prestali učiť aj tí istí učitelia, ktorí učili predtým, a mnohé predmety, ktoré sa predtým učili odborovo, sa zrazu zliali do jedného predmetu a naozaj tá úroveň vzdelania vtedy a teraz sa absolútne nedá porovnávať. My by sme mohli, samozrejme, hovoriť aj o tom, že koľko sestra musí mať povinnú prax, koľko hodín, to je všetko fajn, ale naozaj tá úroveň vzdelania vtedy a teraz je úplne iná. A preto posúvať asistentov do pozície kvázi sestier môže byť naozaj veľmi nebezpečné. Takže toto je niečo, čo my tomuto návrhu vytýkame, ten spôsob, ako sa to robí, a tá nepripravenosť, to, že nebolo najskôr nastavené správne vzdelávanie. A ja si dovolím ešte aj povedať, že naozaj treba ten segment riešiť komplexne, to znamená, keď sa zvyšujú kompetencie zdravotníckym asistentom, treba recipročne zvyšovať kompetencie zdravotným sestrám, treba o tom diskutovať, treba to najprv premietnuť do vzdelávania a postupne vlastne nám bude ten náš systém vlastne generovať nové kvalifi; alebo novokvalifikovaných ako asistentov alebo teda praktické sestry a zdravotné sestry. Preto my ako hnutie takto narýchlo riešený problém, ktorý máme so sestrami na Slovensku, nevieme nadšene podporiť a v tejto veci sa zdržíme hlasovania. Ďakujem pekne.
Grendel, Gábor, podpredseda NR SR (2021-09-29):
Ďakujem, pán spravodajca. Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Nikto. Vyhlasujem rozpravu za skončenú. Želá si záverečné slovo pani navrhovateľka? (Reakcia spravodajcu: „Ja som sa prihlásil.“ ) Ospravedlňujem sa, prepočul som, takže v rámci rozpravy. Čiže beriem späť. Rozprava nie je ukončená a vystúpi pán spravodajca. Nech sa páči.
D. Lipšic, poslanec: (2006-12-08):
Takže som veľmi nemilo prekvapený, ako sa v praxi nová politická kultúra napĺňa pri rokovaní o takom závažnom zákone, ako je štátny rozpočet.
Laššáková, Jana, poslankyňa NR SR (2017-03-28):
Ďakujem pekne za slovo, vážená pani podpredsedníčka. Pani podpredsedníčka vlády, vážené panie poslankyne, páni poslanci, dovoľte, aby som podľa § 73 ods. 1 zákona o rokovacom poriadku vystúpila v prvom čítaní ako určená spravodajkyňa k obom uvedeným návrhom. Návrh ústavného zákona, ako aj návrh zákona sa prerokováva v skrátenom legislatívnom konaní, ktoré dnes schválila Národná rada Slovenskej republiky. Oba návrhy spĺňajú po formálnoprávnej stránke náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh ústavného zákona (tlač 483) prerokoval ústavnoprávny výbor, ktorý navrhol aj ako za gestorský výbor. Predseda Národnej rady tiež navrhol, aby aj vládny návrh zákona (tlač 485) prerokoval ústavnoprávny výbor, ktorý navrhol aj ako gestorský výbor. Zo znenia oboch návrhoch je zrejmý účel navrhovanej úpravy. Ako určená spravodajkyňa navrhujem, aby sa Národná rada po všeobecnej rozprave uzniesla na tom, že vládny návrh ústavného zákona prerokuje v druhom čítaní. Rovnako navrhujem, aby sa Národná rada uzniesla na tom, že aj návrh zákona prerokuje v druhom čítaní. Odporúčam zároveň návrh ústavného zákona, ako aj návrh zákona prideliť výboru vrátane určenia gestorského výboru v zmysle uvedeného rozhodnutia predsedu Národnej rady a navrhujem, aby týmto výborom bol ústavnoprávny výbor a aby ústavnoprávny výbor prerokoval oba návrhy ihneď. Pani podpredsedníčka, poprosím vás, otvorte rozpravu.
Dostál, Ondrej, poslanec NR SR (2016-09-14):
Pani poslankyňa Gaborčáková, povedali ste, že neviete, či to prejde, ale urobili ste, čo považujete za správne a čo je vo vašich silách. Chcem vás v tomto prístupe povzbudiť, myslím si, že je to tak dobré a tak sa to má robiť. Myslím si, že dobré veci sa skôr či neskôr presadia, možno nie teraz, možno niekedy nabudúce a možno si to časom osvojí trebárs niekto z koalície alebo ministerstvo a ja im to nebudem vyčítať, lebo nie je dôležité, na koho návrh to bude schválené, ale že to bude schválené. Ale špeciálne tento návrh by podľa môjho názoru mohol mať šancu už aj teraz. A ako povedala pani poslankyňa Jurinová, tento návrh nemá žiadny dopad na štátny rozpočet, kým ten predchádzajúci – zvýšenie daňového bonusu na dieťa – znamená zároveň aj zníženie príjmov štátneho rozpočtu. Takže vcelku budem chápať, ak koaliční poslanci si povedia, že nemôžu povedzme bez nejakého explicitného súhlasu ministerstva financií hlasovať za návrhy opozície, ktoré by znižovali príjmy štátneho rozpočtu. Ja by som hlasoval za, ale, ale toto bude argument. Ale v prípade tohto návrhu zákona, ktorý máme teraz na stole, to nie je o príjmoch štátneho rozpočtu, je to o vzťahu dvoch rodičov, ktorí spolu nežijú, majú spolu dieťa, ale nestarajú sa oňho spoločne. Takže dovolím si kolegom z vládnej koalície dať do pozornosti aj tento argument a zvážiť podporu tohto návrhu zákona.
Hort, Milan, podpredseda NR SR (2010-08-05):
Ďakujem. Ďalej s faktickou poznámkou pán poslanec Martin Fronc.
Vetrák, Milan, poslanec NR SR (2023-05-24):
Ďakujem pekne. Ja... Janka to tak naznačila, to ešte tak poviem teda aj konkrétnejšie, my sme, toto nie je prvá verzia návrhu zákona, ktorá je predložená. Nakoniec také obšírnejšie verzie sú ešte presunuté na júnovú schôdzu, kde asi aj skončia, lebo však to bude maximálne prvé čítanie, ak sa k tomu vôbec dostaneme, čiže my sme aj prerábali tie verzie a upravovali sme ich podľa toho, ako sa nám darilo rokovanie so samosprávami alebo zástupcami samospráv. Aby teda aj toto zaznelo, že snažili sme, samozrejme, byť korektní voči všetkým tým zástupcom, či je to SK8, Únia miest a ZMOS, len každý sa k tomu staval trochu inak. Aj to treba povedať, že naozaj absolvovali sme niekoľkohodinové rokovania s Úniou miest a návrh, ktorý prezentujeme, nielen tento, ale každý, ktorý je predložený na túto schôdzu a týka sa samosprávy, je vyrokovaný a sú zapracované pripomienky Únie miest. Pokiaľ ide o SK8, SK8 v zásade nemala nejaké konkrétne pripomienky, len teda zauvažovala, že či teda to nie je tak, že to úplne nie je najšťastnejšie, keď sa to robí už ku koncu volebného obdobia, ale nejaké konkrétne pripomienky nepovedali. No a ZMOS, ZMOS nejako zo zásady k týmto veciam rokovať nechcel, čomu ja sa osobne nečudujem, pretože v bývalom, v bývalom volebnom alebo v minulom období bola prijatá veľmi nevyvážená novela samosprávnych zákonov v prospech primátorov, starostov a županov, ktorá nemá obdobu v žiadnej inej krajine, v štáte Európskej únie, veľmi nevyvážená na úkor zastupiteľstiev, takže ja rozumiem, že prečo si ZMOS, ktorý v zásade zastupuje iba starostov, primátorov, nezastupuje celú samosprávu, nechce o tejto... o týchto veciach rokovať, pretože im veľmi vyhovuje, tak ako to je, ale všetkým ostatným to podľa všetkého asi ani nevyhovuje.
Kyselica, Lukáš, poslanec NR SR (2023-05-25):
Ďakujem veľmi pekne. Vážený pán predsedajúci, vážení poslanci, dovoľte, aby som vás informoval o prerokovaní uvedeného návrhu ústavného zákona vo výboroch. Národná rada pridelila návrh ústavného zákona na prerokovanie ústavnoprávnemu výboru a výboru pre financie a rozpočet. Ústavnoprávny výbor, ako aj výbor pre financie a rozpočet návrh ústavného zákona prerokovali, avšak neprijali uznesenie, keďže návrh uznesenia nezískal súhlas potrebnej väčšiny poslancov. Poslanci Národnej rady, ktorí nie sú členmi výborov, ktorým bol návrh ústavného zákona pridelený, neoznámili v určenej lehote gestorskému výboru žiadne stanovisko. Návrh spoločnej správy vrátane stanoviska gestorského výboru prerokoval ústavnoprávny výbor na 162. schôdzi 2. mája 2023. Stanovisko gestorského výboru ani návrh spoločnej správy výboru neboli schválené, keďže návrh stanoviska gestorského výboru, ktorý odporúčal Národnej rade návrh ústavného zákona schváliť, nezískal súhlas potrebnej väčšiny členov výboru. Predseda ústavnoprávneho výboru ma zároveň určil za spravodajcu, preto predkladám túto informáciu a budem navrhovať ďalší postup. Pán predseda, otvorte, prosím, rozpravu.
Šebová, Zuzana, poslankyňa NR SR (2021-11-26):
Budeme hlasovať v utorok 30. novembra o 11.00 hodine.
Hlina, Alojz, poslanec NR SR (2013-03-27):
Vážená pani predsedajúca, vážení kolegovia, dovoľte, aby som uviedol ďalší návrh v rámci môjho rokovacieho dňa v Národnej rade a privítal vás opäť. Ideme rozprávať o ďalšom veľmi dôležitom zákone pre túto krajinu, práve sme ukončili diskusiu o jednom, ideme hovoriť o ďalšom. Pokúsim sa v krátkosti vysvetliť v rozprave, že prečo je prijatie tohto zákona dôležité. Na uvedenie tohto zákona uvediem, že hovorí o tom, že reklama, ktorá teraz, na alkohol, ktorá sa môže vysielať od desiatej, v návrhu je posunutie od dvanástej. Čiže vcelku jednoduchá úprava, ale s ďalekosiahlymi dôsledkami. Vysvetlím v rozprave, do ktorej sa zároveň hlásim. Ďakujem.
Figeľ, Ján, podpredseda NR SR (2014-03-19):
Ďakujem pekne. Prosím teraz spoločného spravodajcu výboru pre obranu a bezpečnosť, opätovne pána Petra Šucu, aby podal správu o výsledku prerokúvania tohto návrhu vo výboroch.
Fecko, Martin, poslanec NR SR (2015-05-20):
Ja iba jeden oznam. Pokiaľ niekomu chýba kľúč, ktorý som včera našiel v garážach, tak bude u pána predsedu, takže odovzdávam mu ho.
Gašpar, Tibor, poslanec NR SR (2024-02-08):
Budeme ďalej hlasovať o bode 40 druhého pozmeňujúceho návrhu poslanca Galka.
Kondrót, Maroš, poslanec NR SR (2021-09-28):
Ďakujem pekne, pán predseda. Lacko, dovolím si ťa len doplniť krátkou informáciou. Situácia je skutočne vážna a ľudia si to uvedomujú. Ceny energií sa šplhajú tak vysoko, že veľkí dodávatelia sú pripravení ponúkať domácnostiam splátkové kalendáre pre prípad, že by aj kvôli koronakríze neboli schopní platiť načas svoje účty. ZS energia eviduje nárast žiadostí od ľudí za 1. polrok v porovnaní s tým vlani o 20 %. Rovnakú situáciu zažíva aj Stredoslovenská energetika a eviduje zvýšený záujem svojich odberateľov o splátkové kalendáre. To ale nie je všetko, pretože okrem elektriny, plynu, vykurovania a stavebných materiálov a ďalšieho budú mať tieto cenové nárasty ďalšie multiplikačné efekty. Nárast cien energií spôsobuje aj nárast cien potravín, spotrebného tovaru, služieb a prejaví sa v podstate všade okolo nás. O tomto je táto schôdza a verím, že napriek politickým záujmom a politickému spektru rozdielnemu v Národnej rade schválime uznesenie, ktorým požiadame vládu, aby nám do 15. 10. vysvetlila alebo dala informáciu, a nielen ctenej Národnej rade, ale všetkým občanom Slovenskej republiky, čo a ako a kedy ide vláda robiť, aby zamedzila týmto zlým dopadom na ekonomickú situáciu každej rodiny na Slovensku. Ďakujem.
Sulík, Richard, predseda NR SR (2010-10-14):
Ďakujem. Chce sa vyjadriť pani spravodajkyňa? Nech sa páči.